CELEX: 62013CN0533
Language: el
Date: 2013-10-09 00:00:00
Title: Υπόθεση C-533/13: Αίτηση προδικαστικής αποφάσεως, την οποία υπέβαλε το Työtuomioistuin (Φινλανδία) στις 9 Οκτωβρίου 2013 — Auto- ja Kuljetusalan Työntekijäliitto AKT ry κατά Öljytuote ry, Shell Aviation Finland Oy

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/10
            
         Αίτηση προδικαστικής αποφάσεως, την οποία υπέβαλε το Työtuomioistuin (Φινλανδία) στις 9 Οκτωβρίου 2013 — Auto- ja Kuljetusalan Työntekijäliitto AKT ry κατά Öljytuote ry, Shell Aviation Finland Oy
   (Υπόθεση C-533/13)
   2013/C 352/18
   Γλώσσα διαδικασίας: η φινλανδική
   
      Αιτούν δικαστήριο
   
   Työtuomioistuin (Φινλανδία)
   
      Διάδικοι στην υπόθεση της κύριας δίκης
   
   
      Ενάγον: Auto- ja Kuljetusalan Työntekijäliitto AKT ry
   
      Εναγόμενες: Öljytuote ry, Shell Aviation Finland Oy
   
      Προδικαστικά ερωτήματα
   
   
               1)
            
            
               Έχει την έννοια το άρθρο 4, παράγραφος 1, της οδηγίας περί της εργασίας μέσω εταιρείας προσωρινής απασχόλησης ότι επιβάλλει στις εθνικές αρχές, περιλαμβανομένων των δικαστηρίων, την υποχρέωση να βεβαιώνονται διαρκώς, με όσα μέσα έχουν στη διάθεσή τους, ότι δεν υφίστανται νομικές διατάξεις ή ρήτρες εθνικών συλλογικών συμβάσεων αντίθετες προς τους κανόνες της οδηγίας ή, αν υπάρχουν, ότι αυτές δεν εφαρμόζονται;
            
         
               2)
            
            
               Έχει την έννοια το άρθρο 4, παράγραφος 1, της οδηγίας αυτής την έννοια ότι αντιτίθεται σε εθνική ρύθμιση κατά την οποία η απασχόληση εργατικού δυναμικού προσωρινώς διατιθέμενου από άλλη εταιρία επιτρέπεται μόνο σε συγκεκριμένες περιπτώσεις, όπως η αντιμετώπιση περιόδων φόρτου εργασίας ή η εκτέλεση εργασιών τις οποίες μια επιχείρηση δεν μπορεί να εκτελέσει με τους δικούς της εργαζομένους; Μπορεί να χαρακτηριστεί ως απαγορευόμενη απασχόληση εργατικού δυναμικού προσωρινώς διατιθέμενου από άλλη εταιρία η χρησιμοποίηση τέτοιων εργαζομένων για μακρό χρονικό διάστημα για τις συνήθεις δραστηριότητες μιας επιχειρήσεως παράλληλα με τους δικούς της εργαζομένους;
            
         
               3)
            
            
               Αν η εθνική ρύθμιση κριθεί αντίθετη προς την οδηγία, ποια μέσα διαθέτει το εθνικό δικαστήριο προς εξασφάλιση της επιτεύξεως των σκοπών της οδηγίας, όταν τίθεται ζήτημα εφαρμογής συλλογικής συμβάσεως εργασίας η οποία έχει δεσμευτική ισχύ μεταξύ ιδιωτών;